62020TO0231(02)_INF
Rozsudok Všeobecného súdu (desiata rozšírená komora) z 8. júna 2021 –Price/Rada
(vec T‑231/20)
„Žaloba o neplatnosť – Priestor slobody, bezpečnosti a spravodlivosti – Dohoda o vystúpení Spojeného kráľovstva z Európskej únie a z Euratom‑u – Rozhodnutie Rady o uzavretí dohody o vystúpení – Právo Spojeného kráľovstva – Strata občianstva Európskej únie – Neexistencia osobnej dotknutosti – Nenormatívny akt – Neprípustnosť“
1.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Osobná dotknutosť aktom všeobecnej povahy – Podmienky – Rozhodnutie Rady o schválení uzavretia dohody, ktorou sa stanovujú podrobnosti vystúpenia Spojeného kráľovstva z Únie – Žaloba podaná štátnymi príslušníkmi Spojeného kráľovstva – Strata občianstva Únie a práv s tým spojených – Neexistencia osobnej dotknutosti – Neprípustnosť
[článok 263 štvrtý odsek ZFEÚ; rozhodnutie Rady (EÚ) 2020/135]
(pozri body 34, 36 – 40, 44 – 51)
2.
Žaloba o neplatnosť – Fyzické alebo právnické osoby – Pojem regulačný akt v zmysle článku 263 štvrtého odseku ZFEÚ – Rozhodnutie Rady o schválení uzavretia dohody, ktorou sa stanovujú podrobnosti vystúpenia Spojeného kráľovstva z Únie – Vylúčenie
[článok 263 štvrtý odsek ZFEÚ; rozhodnutie Rady (EÚ) 2020/135]
(pozri body 52, 54, 55, 57, 58, 65 – 77)
Predmet
Návrh na základe článku 263 ZFEÚ na čiastočné zrušenie jednak Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Ú. v. EÚ L 29, 2020, s. 7) a jednak rozhodnutia Rady (EÚ) 2020/135 z 30. januára 2020 o uzavretí Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Ú. v. EÚ L 29, 2020, s. 1)
Výrok
1.
Žaloba sa zamieta ako neprípustná.
2.
Konanie o návrhu Európskej komisie na vstup vedľajšieho účastníka do konania sa zastavuje.
3.
David Price znáša svoje vlastné trovy konania a je povinný nahradiť trovy konania Rady Európskej únie, vrátane trov konania o nariadení predbežného opatrenia, s výnimkou trov konania o návrhu na vstup vedľajšieho účastníka do konania.
4.
David Price, Rada a Komisia znášajú svoje vlastné trovy konania spojené s konaním návrhu na vstup vedľajšieho účastníka do konania.